**LĒMUMS**

Liepājā

|  |  |
| --- | --- |
| 2024. gada 21. martā | Nr.129/3  (prot. Nr.3, 57.§) |

Par zemesgabala Lielā ielā 18,

blakus nekustamajam īpašumam

Avotu ielā 2, daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu, 29.1. un 30.1. apakšpunktu, izskatot sabiedrības ar ierobežotu atbildību “Viedaga” 2024. gada 1. februāra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Iznomāt sabiedrībai ar ierobežotu atbildību “Viedaga” (reģistrācijas Nr.42103050402; juridiskā adrese: Avotu iela 2-2, Liepāja) uz 10 (desmit) gadiem zemesgabala Liepājā Lielā ielā 18 (kadastra Nr.1700 032 0245), blakus nekustamajam īpašumam Avotu ielā 2, daļu 381 kv.m platībā (pielikumā) teritorijas labiekārtošanai un vasaras terases ierīkošanai.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Lielā ielā 18 (kadastra Nr.1700 032 0245), blakus nekustamajam īpašumam Avotu ielā 2, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta nekustamā īpašuma vērtētāja noteikto novērtējumu, bet ne mazāk kā 1,5% apmērā no zemesgabala kadastrālās vērtības gadā;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzturēšanu kārtībā;

2.7. nomniekam 1 (viena) gada laikā no līguma noslēgšanas iesniegt Liepājas būvvaldē atbilstošu projekta dokumentāciju.

.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – komercdarbības objektu apbūve (kods 08 01).

4. Pilnvarot Liepājas Nekustamā īpašuma pārvalde vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja sabiedrības ar ierobežotu atbildību “Viedaga” vainas dēļ līgums par lēmuma 1. punktā minētā zemesgabala Lielā ielā 18, blakus nekustamajam īpašumam Avotu ielā 2, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |